بیرلشمیش میللت‌لر تشکیلاتی‌نین باش کاتیبی آنتونیو گوترش خبردارلیق ائدیب کی، روسیا و اوکراینا آراسیندا ساواش اورتا دوغو و افریقا-دا ارزاق بحرانی یارادا بیلر.
بمت تهلوکه‌سیزلیک شوراسیندا کئچیردیگی بریفینقده اوکراینا و روسیا‌دان بوغدا وارداتینا آرخا‌لانان اؤلکه‌لرین پروبلئم یاشایا بیله جگینه دقت چکن آنتونیو گوترش دئییب: "میصر، لوبنان، لیبیا، سوما‌لی، سودان و یمن ده داخیل اولماقلا، بیر چوخ اؤلکه بوغدانین تخمینن یاری‌سینی اوکراینا و روسیا‌دان آلیر.
ارزاق، یانا‌جاق و گوبره قیمت‌لری هاوایا قالخیر، تداروک زنجیرلری پوزولور. بو وضعیت ان چوخ یوخسول‌لاری وورور و بوتون دونیادا سیاسی غیری-ثابت‌لیک و اغتیشاش‌لار توخومو سپیر".
قئید ائدک کی، مهم بوغدا اوره تیجیسی اولان اوکراینا دونیادا 5-جی ان بؤیوک بوغدا صادراتچیسی دیر. عمومی‌لیکده ایسه روسیا و اوکراینا دونیا بوغدا اوره تیمی‌نین 14 و صادراتی‌نین ایسه 29 فایزینی قارشیلاییر.
خاطیرلاداق‌ کی، ایکی اؤلکه آراسیندا فوریه‌نین ئورالین 24-دن محاربه گئدیر.
